
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	        Bucureşti, 9 aprilie 2019
                  Nr. Plx.  173/2019


A V I Z 

asupra propunerii legislative pentru completarea art. 60 din Legea nr. 227                                din 8 septembrie 2015 privind Codul fiscal 
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre avizare, cu propunerea legislativă pentru completarea art. 60 din Legea nr. 227 din 8 septembrie 2015 privind Codul fiscal, trimisă cu adresa nr. Plx. 173 din 25 martie 2019, înregistrată în cadrul Comisiei juridice sub nr.4c-13/294/2019 din 26.03.2019.

Camera Deputaţilor este Cameră decizională.
Senatul a respins propunerea legislativă în şedinţa din data de 20 martie 2019. 

Modificarea legislativă propune completarea articolului 60 din Legea nr.227/2015, prin introducerea unei noi scutiri de la plata impozitului pe venit, această măsură aplicându-se veniturilor din salarii realizate de părinţii copiilor cu cerinţe educaţionale speciale din învăţământul preuniversitar, cu condiţia ca sumele rezultate din aceste scutiri să ajungă într-un cont personal, având ca destinaţie exclusivă plata serviciilor de terapie.
În şedinţa din data de 9 aprilie 2019, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis cu nr. 1141 din data de 29.11.2018.

În urma dezbaterilor, Comisia juridică, de disciplină şi imunităţi a hotărât să acorde aviz favorabil propunerii legislative. 
   Potrivit dispoziţiilor art. 73 din Constituţia României, republicată, prin obiectul său de reglementare, propunerea legislativă se încadrează în categoria legilor ordinare.

 PREŞEDINTE,                               
                                                  SECRETAR,

         Nicușor HALICI                                                                           Aida Cristina CĂRUCERU
Consilier parlamentar,

Alina Grigorescu

